Gigaba 'spyt, hartseer' oor seksvideo | Maroela Media
Een van die minister van binnelandse sake se twiets waarin hy verskoning vra vir die "seksvideo" wat die rondes doen.
Malusi Gigaba, minister van binnelandse sake, het verskoning gevra nadat 'n video "wat materiaal van 'n seksuele aard bevat" en net vir hom en sy vrou bestem was, in die sosiale media opgeduik het.
Hy sê dié video was die onderwerp van etlike pogings om hom af te pers wat terugstrek tot die tyd net nadat hy op 31 Maart 2017 as minister van finansies aangestel is, maar waaraan hy hom deurentyd nie gesteur het nie.
Gigaba het vanoggend vooraf aan die res van sy familie – veral sy kinders, sy ma en skoonouers – en die Suid-Afrikaanse publiek verskoning gevra vir die "pyn en verleentheid" wat die groter verspreiding van die private beeldmateriaal op die video moontlik kan aanrig.
"Ek hoop ons nasie kan eendag opbouend redeneer oor die vraag of dit reg is om die skaamtelose skending van iemand se privaatheid deur sulke materiaal te versprei, goed te praat, veral in die afwesigheid van 'n regverdiging gegrond op openbare belang."
In die nuus Malusi Gigaba seksvideo
Eerder iemand dit noem.
Ha ha ha wat 'n nar. In plaas van om sy foon wat waarskynlik deur die staat aan hom verskaf word te gebruik om sy werk te doen neem hy videos van homself. Dink nie sy foon is "gehack" nie dink eerder hy het uit onnoselheid en origheid dit aan iemand gestuur. Nou sit hy en vekoop jammer praatjies. Watter gemors regeer nie hierdie land nie?